Klasa: 130-03/16-02/60

Ur. br.: 311-22/05-16-02

Dubrovnik, 10. listopada 2016.

Poštovani,

pozivamo vas na seminar

**NAJNOVIJA PRAKSA U SVEZI S E-NABAVOM ZA PONUDITELJE**

koji će se održati

**10. studenoga (četvrtak), od 9 do 13 sati,**

**u ŽK Dubrovnik (Pera Čingrije 6, Dubrovnik),**

u organizaciji tvrtke LURETI j. d. o. o. i ŽK Dubrovnik.

**Predavačica** je Katarina Depope Radman, vrsna stručnjakinja s područja javne nabave, akreditirana provoditeljica projekta u dijelu pripreme, provedbe i ostvarenja postupka javne nabave.

Seminar je dio programa redovitog usavršavanja u sustavu javne nabave Ministarstva gospodarstva, te, uz povećanje kompetencija polaznika, **omogućuje obnavljanje certifikata u skladu s Pravilnikom o izobrazbi** u području javne nabave (NN 06/2012 i 125/14). Namijenjen je ponuditeljima u postupcima javne nabave i nosi 4 bodova.

**Od 1. srpnja svi ponuditelji koji sudjeluju u postupcima javne nabave svoje ponude moraju dostavljati isključivo putem Elektroničkog oglasnika javne nabave.** Polaznici će se upoznati sa svim ključnim zahtjevima koje e-nabava postavlja pred ponuditelje.

U privitku se nalaze program i prijavnica s podacima za uplatu kotizacije. Zainteresirani se mogu prijaviti najkasnije **do** **9. studenoga**, **uz prilog potvrde o uplaćenoj kotizaciji**, na elektroničku adresu luretijdoo@gmail.com. Osoba za kontakt u tvrtki Lureti j. d. o. o. jest Tihomir Reiter (mobitel – 091 3500 655, elektronička adresa – luretijdoo@gmail.com), a u ŽK Dubrovnik Mila Katavić (telefon – 020/ 312 094, elektronička adresa – mkoludrovic@hgk.hr).

S poštovanjem,

Tihomir Reiter v. r. Terezina Orlić v. r.

Lureti j. d. o. o. ŽK Dubrovnik